Kamu bisa jelasin ke aku soal Mustapha Maarof dalam bahasa melayu?

Dato' Mustapha Azahari bin Maarof (1 Januari 1935 – 15 Disember 2014) merupakan seorang pelakon Malaysia. Beliau pernah mendapat Anugerah Veteran dalam Festival Filem Malaysia ke-10.

Mustapha Maarof pernah memperisterikan pelakon jelita, Suraya Harun dan mereka dikurniakan seorang cahaya mata bernama Suzlynna. Namun perkahwinan itu hanya mampu bertahan selama tiga tahun sahaja apabila mereka berpisah pada tahun 1965. Selepas itu beliau mendirikan rumah tangga bersama pelakon Roseyatimah pada tahun 1967 dan mendapat 4 orang anak iaitu Suzlyna, Azlynna, Khairudden dan Mohd. Rezainudden. Namun, Khairudden ditakdirkan menghadap Ilahi terlebih dahulu sewaktu berusia tiga tahun akibat demam denggi.

Pada 18 Jun 2010, Timbalan Menteri Penerangan, Komunikasi dan Kebudayaan, Dato' Joseph Salang Gandum mengumumkan Datuk Mustapha Maarof sebagai Anugerah Tokoh Perfileman Finas 2010. Beliau menerima cek bernilai RM30,000 ,selempang, pingat dan sijil Tokoh Perfileman Finas